Shveytsariyaning Rinspeed kompaniyasi o‘simliklar yetishtirishga mo‘ljallangan bog‘ bilan jihozlangan elektrokar loyihasini taqdim etdi. Bu haqda «Kommersant’» xabar berdi. Loyiha Oasis deb nomlanib, uning eng asosiy o‘ziga xos xususiyati – ro‘paradagi oyna tagida o‘simlik yetishtirish mumkin bo‘lgan maxsus joyning borligidir. Panel o‘zining iqlim-nazorati va gidroponikaga ega bo‘lib, unda meva-sabzavotlar ham yetishtirish mumkin. Elektrokarda boshqaruv harakatlar va ovozlarni tanish imkoniga ega bo‘lgan egik 5K-displeyi yordamida amalga oshiriladi. Rul chambaragi esa yig‘ilib, kichkina stolchaga aylanishi mumkin. Elektrokarni ilk bora Las-Vegasdagi CES iste’molchilar elektronikasi ko‘rgazmasida namoyish etish rejalashtirilmoqda. U 2017 yilning yanvar oyida bo‘lib o‘tadi.